**«Կիևի պատկերասրահ» ազգային թանգարան** (ուկրաիներեն՝ Національний музей «Київська картинна галерея»), գեղարվեստի թանգարան Կիևում՝ Տերեշչենկովսկայա փողոց, 9 հասցեում։ Մինչև 2017 թվականի մարտը թանգարանը կոչվել է Կիևի ռուսական արվեստի թանգարան։

Պատմություն
-----------

Ռուսական արվեստի պատկերասրահը հիմնադրվել է 1922 թվականին ազգայնացված մասնավոր հավաքածուների հիման վրա, որի համար հիմք է հանդիսացել Տերեշչենկո ընտանիքի հավաքածուն։ 1934 թվականին պատկերասրահը ստացել է թանգարանի կարգավիճակ։

Թանգարանում գործում են հին ռուսական, 18-19-րդ դարերի և խորհրդային արվեստի բաժիններ, որտեղ ներկայացված են գեղանկարչություն, քանդակագործություն, գրաֆիկա, գեղարվեստական արհեստներ։ Գործում են ավելի քան 30 սրահներ, հավաքածուն ներկայացնում է ավելի քան 12 հազար արվեստի գործեր։

Արվեստի ամենահին գործերից են նախամոնղոլական շրջանի «Բորիս և Գլեբ» սրբապատկերը, հուշարձան, որը ստեղծվել է Նովգորոդում, 12-րդ դարի վերջին - 13-րդ դարի առաջին կեսին։ Նախախորհրդային դարաշրջանի ռուսական արվեստի գործերից ներկայացված են Դմիտրի Լևիցկու, Վասիլի Տրոպինինի, Վալենտին Սերովի, Վասիլի Պերովի, Վլադիմիր Մակովսկու, Վիկտոր Վասնեցովի, Իլյա Ռեպինի, Մարկ Անտոկոլսկու, Վասիլի Վերեշչագինի, Միխայիլ Վրուբելի, Նիկոլայ Գեի , Իվան Շիշկինի, Արխիպ Կուինջիի, Նիկոլայ Յարոշենկոյի («Ուսանողուհին») կտավները։

Խորհրդային արվեստը ներկայացված է նկարիչներ Բորիս Իոգանսոնի, Սերգեյ Գերասիմովի, Բորիս Ռյաուզովի, Սեմյոն Չույկովի, Դուրդի Բայրամովի, քանդակագործներ Իվան Շադրի, Սերգեյ Կոլցովի գործերով։

Թանգարանի շինությունը մինչև 1880 թվականը եղել է դաստակերտ՝ մեկ հարկանի տնով։ 1882 թվականին Վիկտոր Շրյոթերի նախագծով ճարտարապետ Վլադիմի Նիկոլաևը կառուցել է երկրորդ հարկը և ընդլայնել կալվածքը դեպի խորքը։ Ներքին հարդարման աշխատանքներն իրականացրել է ճարտարապետ Ֆ. Մելցերը։

Պատկերասրահ
-----------

* 13-րդ դարի սրբապատկեր «Բորիս և Գլեբ»13-րդ դարի սրբապատկեր «Բորիս և Գլեբ»
* Նիկոլայ Յարոշենկո, «Ուսանողուհին», 1883Նիկոլայ Յարոշենկո, «Ուսանողուհին», 1883
* Իվան Լազարևի կիսանդրինԻվան Լազարևի կիսանդրին
* Դավիթ Շտերենբերգ, «Փարիզի ծայրամասերը», 1909Դավիթ Շտերենբերգ, «Փարիզի ծայրամասերը», 1909
* Ալեքսեյ Սավրասով, «Վաղ գարուն», 1880-ականներԱլեքսեյ Սավրասով, «Վաղ գարուն», 1880-ականներ
* Վիկտոր Վասնեցով, «Անդրաշխարհի երեք արքայադուստրերը», 1884Վիկտոր Վասնեցով, «Անդրաշխարհի երեք արքայադուստրերը», 1884

Ծանոթագրություններ
------------------

1. ↑  Киевский национальный музей русского искусства в Киеве
2. ↑  «В Киеве переименовали Музей русского искусства». *«Русская весна»* (ռուսերեն). Վերցված է 2020 թ․ մարտի 10-ին.
3. ↑  *Членова Л. Г.* Древнерусская икона XIII в. "Борис и Глеб" из Киевского музея русского искусства(ռուս.) // *Восточноевропейский археологический журнал* : научный журнал. — К.: Институт памятникоохранных исследований при участии Института археологии НАН Украины, 2002. — № 3(16).

Արտաքին հղումներ
----------------

* Պաշտոնական կայք Արխիվացված 2022-02-08 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կիևի պատկերասրահ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| GND: 5272007-X · ISNI: 0000000122155271 · LCCN: n84079063 · LNB: 000247205 · NKC: xx0282948 · NUKAT: n2006052404 · VIAF: 125021595 · ULAN: 500300897 · WorldCat VIAF: 125021595 |

 |

 |